### Resume

Ved budgetforliget 2021-2024 blev der i [adresse] afsat 20 millioner kroner til medfinansiering af gode initiativer, der udvikler Vejle Kommune. I aftalen fremgår det, at der skal være fokus på at realisere projektet omkring [adresse]. Projekt- og styregruppen for Egtvedpigens Verden (tidligere styregruppen for Oplevelsescenteret ved [adresse]) er nu klar til at indlede ide- og projektkonkurrence med henblik på opførelsen af Egtvedpigens Verden på fundstedet for [adresse] grav. Derfor søges der om frigivelse af 1.345.000 kroner fra [adresse] til i første omgang at finansiere arkitektkonkurrencer og yderligere indledende arbejde med henblik på realiseringen af Egtvedpigens Verden.

### Sagsfremstilling

[adresse] verden:

Med Egtvedpigens Verden, placeret i kulturlandskabet omkring [adresse] grav, er det visionen at skabe en oase i naturen på fundstedet for Egtvedpigens Grav. Stedet skal via nytænkende formidlingsgreb i landskabet trække klare spor til Egtvedpigens Verden. Det skal være en portal, der forbinder bronzealderen med nutiden. Ved at vende det klassiske museum ”på vrangen” vil vi se børn og voksne i leg med kulturen og naturen imens de på nærmeste hold oplever livet for 3500 år siden.

Egtvedpigens Verden skal appellere til den brede befolkning – her skal være noget for alle generationer. I dag er det særligt det modne publikum der besøger stedet. I fremtiden skal Egtvedpigens Verden med sin legende og aktive tilgang også tiltrække børnefamilierne, hærvejsvandrene og cykelturisterne. Det skal være et udflugtssted, der kan samle mennesker på tværs og opfylde familiernes behov for at samles om en fælles aktiv oplevelse (se bilag for grundfortællingen om Egtvedpigens Verden).

Proces og økonomi:

Ved budgetforliget 2021-2024 blev der i [adresse] afsat 20 millioner kroner til medfinansiering af gode initiativer, der udvikler Vejle Kommune. Puljen har fokus på at realisere projektet omkring [adresse] – nu kaldet Egtvedpigens Verden.

Processen for realisering af Egtvedpigens Verden indeholder fire faser:

1) Analyse og forundersøgelser: 200.000 kroner

2) Idekonkurrence inkl. præmier og ekstern(e) dommer(e): 775.000 kroner

3) Projektkonkurrence/udbud inkl. præmier og ekstern(e) dommer(e): 370.000 kroner

4) Udførelsesfase: Afventer

Projekt- og styregruppe er sammen med Kommunale Ejendomme kommet langt i fase 1 i form af analyser og forundersøgelser samt konceptualisering og kravsspecifikation. Projektet er nu klar til at indlede en idekonkurrence efterfulgt af en projektkonkurrence/udbud. I bilag ses uddybende beskrivelse af fase 1, 2 og 3 med økonomisk estimat for realisering af faserne. Det er disse tre faser, der nu søges om finansiering til at realisere i form af 1.345.000 kroner fra [adresse].

Styregruppen forventer at det endelige budget for Egtvedpigens Verden bliver mellem 25 og 30 millioner kroner. Hugo Andresen lægger vægt på samarbejde med fonde og andre interessenter. Det er hensigten at halvdelen af finansieringen af Egtvedpigens Verden skal komme fra eksterne fonde. Når fase 3 er realiseret og der foreligger en endelig skitse af projektet, kan der i forbindelse med fase 4 søges om medfinansiering af det endelige projekt.

### Økonomi

![](data:image/png;base64...)

Opsummering af de bevillingsmæssige konsekvenser.

Der afsættes et rådighedsbeløb og gives en anlægsbevilling på 1,345 mio. kr. der finansieres af Økonomiudvalgets pulje til fondsmedfinansiering i 2024.

Høringssvar:

Økonomi & Controlling/Budget har ingen bemærkninger af bevillingsmæssig karakter.

### Klima og resiliensvurdering

Klima og bæredygtighed vil indgå som afgørende kriterier i konkurrenceprogrammerne.

### Sagens videre forløb

Sagen skal oversendes til Økonomiudvalget og Byrådet hvis indstillingen imødekommes.

### Historik

Kultur- og Sundhedsdirektøren indstiller, 8. marts 2022, pkt. 39:

|  |
| --- |
| at fase 1,2 og 3 i realiseringen af Egtvedpigens Verden igangsættes, og at de bevillingsmæssige konsekvenser godkendes, jævnfør skema i afsnittet økonomi. |

Beslutning fra Kultur- og Idrætsudvalget, 8. marts 2022, pkt. 39:

Anbefales.

Beslutning fra Økonomiudvalget, 21. marts 2022, pkt. 74:

Anbefales.

Fraværende: Kjeld Jeppesen

### Beslutning

Godkendt.